Kamumu

Kamumu, gamumu andre, ba Danö Niha, tenga sa'ae sinumbua sawena larongo ma la'ila niha. Kamumu, no arakhagö dozi nahagowi, ba gowoto laza, oi so zinanö da'a. So ni'dödögö wananö, ba so göi zitumbu samösa. Ba li Indonesia, famaedo gamumu andre asese latötöi faoma; Talas belitung, kimpul mazui bentul (Xanthosoma sagittifolium) ya'ia da'ö angolifu zinumbua so bowo (tumbuhan berbunga) ba mbanua tropis moroi ba genus Xanthosoma sanga'asogö wa'a si no tobali buania (umbi-umbian) si tola mu'a. Sinanö da'a fao ba familia ma suku dalö talas-talasan ma (Araceae) si tefa'aso moroi ba Amerika tropis, hiza no mozawili ba zi sagörö ulidanö ba ginötö iada'a. Ba Bolivia, kamumu andre latötöi faoma fogaoini; walusa, ba Kolombia latötöi faoma bore,  ba Kosta Rika tiquizque mazui macal, ba Meksiko mafafa, ba Nikaragua quequisque, faoma ba Panama otoy. Oi fabö'ö-bö'ö wanötöi dozi banua. 

La'ohe gamumu andre ba Asia ba abad si-19, Simane ba mbanua bö'ö, ba Indonesia kamumu andre no fabö'ö wogaoni ya'ia so zanötöi simane; kimpul (Bahasa Betawi), (Bahasa Sunda); kimpul, glitung, bisono, busil, bentul, bothe, linjik (Bahasa Jawa); dilago gogomo (Halmahera Utara). So zifakhili ba gamumu andre, moroi ba genus sifagölö ya'ia da'ö; X. violaceum, hakhi faoma bulunia, araidö-raidö (ungu) irege latötöi ia faoma; kimpul hideung ma kimpul wulung (Bahasa Sunda, Bahasa Jawa).

jmpl|kiri|180px|Pelat botani molo'ö Hooker, 1857
Ösi gamumu andre ma Herba sara si lö muhalö, hulö zi tenga ösi ia, (umbi palsu) ba li Inggris, corm tumbu khönia lewiö, ba möi fangoya gamumu andre(Ingg., cormels; Jw., enthik) si tola muhalö dania mbuania. Bulunia ebolo, hakhinia anau, fa'alaŵa irugi fa 1-2 meter.

jmpl|kiri|180px|Bulu zihulö wana (mata panah)
Kamumu andre na faigi moroi ba waö-waönia, tefa'aso moroi ba benua Amerika Selatan tanö yöu. No la'oya'ö ia wananö itarai meföna ma moroi ba zaman kuno, aefa da'a mozawili ia ba Kepulauan Antillen faoma Amerika Tengah. Ba ginötö Eropa ofeta ira ba Amerika, Talö ni'ilara ba da'ö fao töi tannia ma yautia no latönö oföna ba Meksiko tanö raya ofeta ba Bolivia, ba sabölö oya ba Kep. Antillen.

jmpl|kiri|180px|Tongkol bunga
Ba ginötö wamawa sawuyu, kamumu ma talas belitung la'ohe ira sanuwö Eropa numalö ba Afrika ba oya auri ba Afrika Barat, fefu niha ba da'ö omasi sibai ira wemanga kamumu andre sitobali famalala moroi ba dalö si no oföna latanö ba da'ö. Ba gafuriata, ba abad si-19 ofeta mböröta abad si-20 kamumu andre ma kimpul mozawili ba zisagörö Oseania faoma Benua Asia. Ba Indonesia, tesura ofeta me döfi si 1864 moroi ba Amerika Tengah.Xanthosoma ya'ia da'ö ngawalö zinumbua moroi ba gatua ma hutan hujan tropika. Na molo'ö fa'atumbunia samösa, sinumbua andre sauri samösa ba gatua, ba hiza bakha ba kultivasi tola auri ia ba zabölö göna haga zino. Sito'ölönia Xanthosoma andre auri ba danö si tenga hili-hili ma lamane ia ba ndraso, ba suhu 21 °C. Fa'alua deu ero döfi ba zi 1400 mm, ba hiza abölö atabö ia ba zi 2000 mm, alua ba zi döfi, sifao fa'abasö-basö danö. Kamumu andre, bataha ia ba danö si so asio, Xanthosomaba hiza lö omasi auri ia ma tola kö'öfö ba nidanö sogaonö eluahania he so khönia wa'abasö-basö, ba abölö sökhi na mangele mangele.

Fa'oya nidanö ba danö nitanö gamumu andre, möi famanöi klorofil ba mbulunia. Fa'afaruka nidanö ba zi 75% ba idanö narödanö 40%fangazökhi si sökhi ba klorofil sifakhai ba wa'abönia.Untuk apa saja yang tumbuhan/binatang tsb. digunakan? Sebagai obat? Sebagai makanan? Sebagai mainan? Sebagai dekorasi? Sebagai piaraan? Sebagai obyek budaya? Sebagai obyek religius?Apakah tumbuhan/binatang tsb. diperdagangkan? Dalam bentuk apa? Sebesar apa keuntungan ekonomis yang diperoleh? Apa perannya dalam pendapatan satu negara?Adakah hal yang khusus pada tumbuhan/binatang tsb. yang tidak umum dan merupakan informasi berharga? Ada ritus khusus yang berhubungan dengan tumbuhan/binatang ini?Di sini ditulis daftar buku yang membahas tanaman/binatang tsb. dan belum disebut dalam tulisan.Di sini ditulis situs web utama yang membahas tumbuhan/binatang tsb. kalau ada''

Kategori:Nias
Kategori:Sinumbua
Kategori:Bohou tesura